ถ้ามีข้อมูลมาแค่นี้  ทางโรงพิมพ์ตอบไม่ได้จริง ๆ ค่ะ
เพราะก่อนที่ทางโรงพิมพ์จะประเมินราคาให้ได้นั้น  ลูกค้าจะต้องระบุรายละเอียดของงานพิมพ์มาให้ได้ก่อนนะคะ  เช่น ต้องการจะพิมพ์หนังสือขนาดเท่าไหร่ หน้าปกพิมพ์กี่สี มีปกหน้าในหลังในหรือไม่ ใช้กระดาษแบบไหน มีเทคนิคพิเศษอื่น ๆ ลงบนหน้าปกหรือเปล่า เช่น เคลือบเงา เคลือบ PVC ปั๊มไดคัท ปั๊มนูน-จม SPOT UV ปั๊มทอง ฯลฯ มีลิ้นปกหรือไม่ เนื้อในจะพิมพ์กี่สี กระดาษอะไร จำนวนกี่หน้า เข้าเล่มแบบใด และสำคัญที่สุดคือ จำนวนพิมพ์เท่าไหร่
จะเห็นว่าหนังสือ 1 เล่มประกอบไปด้วยรายละเอียดเยอะแยะมากมายค่ะ  ดังนั้นการที่อยู่ ๆ ถามขึ้นมาเฉย ๆ ว่าจะพิมพ์หนังสือจำนวนประมาณ 200 หน้ากว่า ๆ ราคาประมาณเท่าไหร่ จึงเป็นคำถามกว้างเกินไปค่ะ